# Minyons de l'Arboç

Els Minyons de l'Arboç són una colla castellera de la vila de l'Arboç, al Baix Penedès, refundada l'any 2002. És l'hereva de la colla que va ser fundada el 1958 i que va desaparèixer el 1985, i de la que aparegué breument l'any 1993.

## Història
### Etapa de 1958 a 1984

L'Arboç era una important plaça castellera des del segle xix, a l'època d'or dels castells, però no va tenir colla pròpia fins a l'any 1958 quan es va crear la primera colla local. En la seva primera etapa la màxima fita dels Minyons d'Arboç va ser un 2 de 7 carregat l'any 1974. L'any 1984 va ser l'última temporada que van actuar, i la colla es va dissoldre el 31 de maig de 1985.

### Etapa de 1993

L'any 1993 es va intentar recuperar la colla, amb Joan Vallès com a cap de colla. Aquell any només es van realitzar quatre actuacions, descarregant el 4 de 6, el 3 de 6 i el 4 de 6 amb l'agulla, i carregant el 2 de 6. En acabar l'any, la convocatòria d'assaig per al 14 de gener de 1994 no va tenir èxit.

### Etapa de 2002 fins a l'actualitat

L'any 2002 la colla es va tornar a refundar, inicialment amb la intenció de només actuar per la Festa Major. Degut a l'èxit de la convocatòria, es van organitzar més actuacions.
L'any 2005 la colla va obtenir el primer lloc en el V Concurs de castells Vila de Torredembarra, fita que van revalidar l'any 2007 en la VI edició d'aquest concurs, i l'any 2009 en la VII edició. El 2010 la colla va treballar intentar assolir el 4 de 8, finalment el van intentar a Vilanova i la Geltrú sense èxit. El 15 de setembre de 2011 va morir Ramon Rovira, un històric membre de la colla, a conseqüència de les ferides que va patir el diumenge anterior durant una actuació a Montblanc. L'home, de 74 anys i casteller de la colla des del 1958, va rebre un fort cop a la segona vèrtebra cervical després que caigués un 2 de 7 dels Castellers d'Esplugues.
Finalment el 30 de setembre de 2012 la colla assolia la categoria de vuit en carregar el seu primer 4 de 8 en la diada de Sant Miquel a Vilafranca del Penedès.

## Referències

* 1 2 «Minyons de l'Arboç». Webcasteller. [Consulta: 30 maig 2011].
* ↑ Revista Castells. Num 12, Setembre-Octubre 2006. Pag.32-33
* 1 2 Vilafranca del Penendès. Diada de Sant Miquel a Webcasteller
* ↑ «JUNTA ADMINISTRATIVA». Minyons de l'Arboç. [Consulta: 2 febrer 2016].
* ↑ «JUNTA TÈCNICA». Minyons de l'Arboç. [Consulta: 2 febrer 2016].
* 1 2 3 4 5 6 7 Minyons de l'Arboç, Història Arxivat 2012-02-24 a Wayback Machine.
* 1 2 Revista Castells. Num 6. Agost-Setembre 2005. Pag.48.49
* ↑ NotíciesTGN, 6 octubre 2009, Els Minyons de l'Arboç i els Castellers de Badalona guanyen el “Concur7″ Arxivat 2009-10-12 a Wayback Machine.
* ↑ lafura.cat, 15/11/2010, Els Minyons de l'Arboç intenten sense sort el quatre de vuit a Vilanova Arxivat 2014-07-20 a Wayback Machine.
* 1 2 «Mor el casteller de l'Arboç ferit diumenge mentre feia pinya a Montblanc». El Punt Avui, 16-09-2011.

## Enllaços externs

* Minyons de l'Arboç - Lloc web oficial
Colles castelleres actuals (llista) :
Colles de vuit :
Colles de set :
Colles de sis :
Notes: Que han carregat (en cursiva) o descarregat almenys un castell de la gamma. Les estructures de 3 i de 4 es consideren de gamma bàsica, i la resta, de gamma alta. :